Markus Vallazza

Markus Vallazza (* 8 de agost 1936 a Urtijëi; † 21 de auril 2019 a BulsanBiografie plata web de Markus Vallazza) fova n depenjadëur, grafiker, ilustradëur y scritëur de Gherdëina .
 Vita 
Do vester stat tl seminar Johanneum a Dorf Tirol per doi ani al scumencià a ziplé y dessenië auteresc per la dliejes. 
Tl agost dl 1954 a Markus Vallazza cun autri 12 artisc de Urtijëi fat pea cun la "Grupa di trëdesc".
Dal 1956 al 1957 iel stat tl Istituto d’Arte de Porta Romana a Firenze cun Renzo Grazzini. Ti ani 1960 y 1961 iel stat giut a Paris ulache l à cunesciù l scultëur Alberto Giacometti. 

Dal 1961 al 1971 al nsenià ert tla scola mesana y pona tla Scola d'Ert a Urtijëi.

Tl 1964 se al njenià na drucaria per fé stampes. Ti ani 1960 y 1970 al nce publicà truepa poesies te plates dl Südtirol y Nordtirol.  

Dal 1970 al 1975 iel stat cumëmber dla "Wiener Secession". 

Tl 1976 iel stat fundadëur adum cun Hans Wielander, l scultëur Michael Höllrigl y d’autri dla plata Arunda. 

Vallazza à vivù scialdi a Paris, Salzburg (dal 1976 al 1980), Viena, Augsburg y Berlin (dal 1980 al 1982) y jiva truep de viac nce tla Ruscia, ti USA, tl Canada, Egit y Israel. Ti ultimi ani a Bulsan. A London ie Markus Vallazza jit a crì Henry Moore.

Canche Markus Vallazza vivova te Gherdëina ovel la berstot cun la gran drucaria per stampes tl vedl tublà da Mauritz.
N si gran amich fova l scritëur y depenjadëur Franz Josef Noflaner che ti stajova nce scialdi da model. N auter si amich fova l scritëur Norbert Conrad Kaser.

Tl 1992 al publicà ilustrazions per la 13 liejëndes "Frauen aus Fanis" (Ëiles de Fanes) de Anita PichlerIn memoriam Anita Pichler, Die neue Südtiroler Tageszeitung 15 de lugio 2021..

Aldò de Peter Bloch ie Vallazza da cunscidré danter i miëures desseniadëures dl'ert europea dal di da ncueiAnkauf von Vor- und Nachlässen, Vorlass Markus Vallazza. Südtiroler Landesverwaltung, Kunst und Kultur.

 Mostres 
Dal 1962 à Markus Vallazza metù ora te truepa mostres a Berlin, Dispruch, Leipzig, Maran, Ravenna, Salzburg, Viena y danter chëstes III. Internationale der Zeichnung Darmstadt, Sammlung Essl Klosterneuburg, Villa Stuck Minca, Haus der Kunst Minca, Art Tirol Washington, X. Quadriennale Roma, Albertina Viena.

 Lëures 
Si lëures fova scialdi metui adum te mapes su un n tema. Danter chisc: Giacomo Casanova, La Divina Commedia de Dante, Horaz, Karl Kraus Friederike Mayröcker, Friedrich Nietzsche, Oswald von WolkensteinJ.K. (trtaduzion de Josef Kostner): Artistc de Gherdëina. Calënder de Gherdëina 1974, pl. 32-33 (scrit de Markus Vallazza)., Ovid, Edgar Allan Poe, Arthur Rimbaud y la liejëndes dla Dolomites.

 Uneranzes 
 1972 a Viena l pest "Theodor Körner Preis"Bruno Moroder: Cronica 1972 Calënder de Gherdëina 1974, pl. 122..
 1990: Cavaliere dla Republica Taliana.
 1998: Sëni d unëur dl Tirol <ref>Cronica 1998. Calënder de Gherdëina 1999 pl. 175.</ref>.
 2010: Pest Walther-von-der-VogelweideRaimund Großrubatscher: Cronica 2009-2010. Calënder de Gherdëina 2011, pl. 264..
 2017: Zitadin d'unëur dla Università de Dispruch.
 Notes 


 Bibliografia 
Saskia Vallazza, trad. Sofia Stuflesser: Lecurdanza de Markus Vallazza''. Calënder de Gherdëina 2020, pl. 278-281. 
 Cunliamënc 
 Plata web de Markus Vallazza
 Leteratura de y sun Markus Vallazza tl Katalog Deutsche Nationalbibliothek
 Documënc sun Markus Vallazza tl istitut Brenner-Archiv dla Università de Dispruch. 

Categoria:Uem
Categoria:Ert
Categoria:Scritëur de Gherdëina
Categoria:Depenjadëures de Gherdëina
Categoria:Cultura ladina